
ЕУРАЗИЯЛЫҚ ЭКОНОМИКАЛЫҚ КОМИССИЯ
КЕҢЕС

ШЕШІМ

	2026 жылғы «27» сәуір
	№ 55
	                     Мәскеу қаласы



Мемлекеттік (муниципалдық) сатып алу мақсаттары үшін тауарлардың жекелеген түрлерінің шығарылған елін айқындау қағидаларына өзгерістер енгізу туралы

Жоғары Еуразиялық экономикалық кеңестің 2014 жылғы                           23 желтоқсандағы № 98 шешімімен бекітілген Еуразиялық экономикалық комиссияның Жұмыс регламентіне № 1 қосымшаның  158-тармағына сәйкес Еуразиялық экономикалық комиссия Кеңесі шешті:
1. Қосымшаға сәйкес Еуразиялық экономикалық комиссия Кеңесінің 2020 жылғы 23 қарашадағы № 105 шешімімен бекітілген Мемлекеттік (минуципалдық) сатып алу мақсаттары үшін тауарлардың жекелеген түрлерінің шығарылған елін айқындау қағидаларына өзгерістер енгізілсін. 
2. Осы Шешім ол ресми жарияланған күнінен бастап күнтізбелік         10 күн өткен соң күшіне енеді.

Еуразиялық экономикалық комиссия Кеңесінің мүшелері:

	Армения Республикасынан
	Беларусь Республикасынан
	Қазақстан Республикасынан
	Қырғыз
Республикасынан
	Ресей
Федерациясынан

	

М. Григорян
	

Н. Петкевич
	

С. Жұманғарин
	Д. Амангельдиев
	А. Оверчук

	Еуразиялық экономикалық комиссия Кеңесінің
2026 жылғы 27 сәуірдегі № 55 шешіміне
ҚОСЫМША




Мемлекеттік (муниципалдық) сатып алу мақсаттары үшін тауарлардың жекелеген түрлерінің шығарылған елін айқындау қағидаларына енгізілетін
ӨЗГЕРІСТЕР

1. Көрсетілген Қағидаларға № 1 қосымшада ІХ бөлімде «8544 70 000 0 Талшықты-оптикалық кабельдер» позициясы мынадай редакцияда жазылсын:

	«8544 70 000 0 
Талшықты-оптикалық кабельдер 
	заңды тұлғаның – мүше мемлекеттің салық резидентінің тиісті өнімді өндіру, жаңғырту және дамыту үшін жеткілікті көлемде техникалық құжаттамаға кемінде 5 жыл мерзімге құқықтарының болуы <2>;
өндіру кезінде пайдаланылған үшінші елдерде шығарылған материалдар құнының пайыздық үлесін сақтау 2028 жылғы       1 қаңтарға дейін – тауар бағасының 70 пайызынан артық емес, 2028 жылғы 1 қаңтардан бастап – тауар бағасының                         40 пайызынан артық емес;
мүше мемлекеттердің аумақтарында мынадай операцияларды (өндірістің технологиялық процесінде операция бар болған жағдайда) жүзеге асыру:
мүше мемлекеттердің аумақтарында өндірілетін оптикалық талшықтарды өндіру немесе пайдалану – 2028 жылғы                           1 қаңтардан бастап;
мүше мемлекеттердің аумақтарында өндірілген оптикалық модульді өндіру немесе пайдалану;
оптикалық талшыққа буферлік жабындыны жағу;
оптикалық модульдерді бұрау;
брондау;
қабықшасын салу;
тексерілген өлшеу құралдарының және аттестатталған жабдықтың болуын растауды қоса алғанда, зауыттық қабылдау-тапсыру сынақтары».



2. Көрсетілген Қағидаларға № 11 мынадай мазмұндағы 348 және 349-тармақтармен толықтырылсын:
«348. Өрілген немесе өрілмеген, немесе өрмедегі немесе өрмексіз және сіңірілген немесе сіңірілмеген, жабындылы немесе жабындысыз, резеңкеден немесе пластмассадан жасалған қабықшалы немесе қабықшасыз жетек арқандар, жіптер, арқандар және тростар: полиэтиленнен немесе полипропиленнен жасалған өзге желілік тығыздығы 50 000 дтекс (5 г/м) артық өзгелері, нейлоннан немесе өзге полиамидтерден немесе полиэфирлерден жасалған желілік тығыздығы  50 000 дтекс (5 г/м) артық өзгелері (ЕАЭО СЭҚ ТН 5607 49 190 0,          5607 50 190 0 кодтарынан). 
349. Медициналық мақсаттарда қолданылмайтын рентгендік тексеріп қарау қондырғылары және бақылауды бұзбайтын рентгендік жүйелер (ЕАЭО СЭҚ ТН 9022 19 000 0 кодынан).».

